Vybratie krčných mandli
Dobrý deň, mám takmer týždeň po vybratí krčných mandlí. Trápi ma ukrutna bolesť, ktorú ani neviem opísať a neviem či je vôbec v poriadku. Bolesť ide od hrdla cez zuby až do uší... Na bolesť od začiatku nefunguje ani tramal, jedine flector inak sa trasiem a plačem od bolesti. Je to normálne?
Dobrý deň,
ďakujeme za Vašu otázku.
Hojenie po operácii krčných mandlí trvá priemerne 2 až 3 týždne. Doba rekonvalecencie aj prítomnosť bolesti je u každého individuálna. Vzhľadom však na pretrvávajúce bolesti neodpovedajúce na analgetiká, ktoré sú určené na liečbu stredne silnej až silnej bolesti je potrebné sa obrátiť na lekára.
Prajem skorú úľavu od ťažkostí.
S pozdravom
PharmDr. Veronika Kiabová